ระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีและการจัดการชําระราคาพันธบัตร(ฉบับที่ 2) พ.ศ.2542------------------------------------ เพื่อเป็นการส่งเสริมการ โอนเงินระหว่างสถาบันการเงินผ่านระบบบาทเนตสําหรับการทําธุรกรรมการโอนกรรมสิทธิ์พันธบัตรพร้อมกับการชําระราคาแก่ธนาคารและสถาบันที่เป็นสมาชิกระบบบาทเนต ธนาคารแห่งประเทศไทยจึงแก้ไขเพิ่มเติมระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีและการจัดการชําระราคาพันธบัตร พ.ศ. 2542 ลงวันที่ 24 ธันวาคม 2541 ดังต่อไปนี้ข้อ ๑ ให้ยกเลิกบทนิยามคําว่า "พันธบัตร" ในข้อ 2 แห่งระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีและการจัดการชําระราคาพันธบัตร พ.ศ. 2542 ลงวันที่ 24 ธันวาคม 2541 และให้ใช้ความต่อไปนี้แทน "พันธบัตร" หมายถึง พันธบัตร ตั๋วเงินคลัง และหุ้นกู้ซึ่งธนาคารแห่งประเทศไทยเป็นนายทะเบียนและตัวแทนการจ่ายเงิน"ข้อ ๒ ให้เพิ่มความต่อไปนี้เป็นข้อ 4.3 แห่งระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีและการจัดการชําระราคาพันธบัตร พ.ศ.2542 ลงวันที่ 24 ธันวาคม 2541 "4.3 กรณีสมาชิกประสงค์โอนกรรมสิทธิ์ในพันธบัตร และให้มีการชําระราคาพันธบัตรผ่านระบบบาทเนต 4.3.1 เมื่อมีการตกลงระหว่างสมาชิกในเรื่องการโอนกรรมสิทธิ์พันธบัตรสมาชิกผู้โอนและสมาชิกผู้รับโอนต้องแจ้งให้ธนาคารทราบ โดยส่งหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนต หนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนตตามแบบที่แนบ ซึ่งผู้มีอํานาจลงนามได้ลงนามเรียบร้อยแล้วทางโทรสารและส่งต้นฉบับหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนตต้นฉบับหนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนต ถึงธนาคารภายในเวลา 10.00 น.ของวันทําการถัดจากวันที่แจ้ง เว้นแต่กรณีที่ตกลงให้กรรมสิทธิ์ในพันธบัตรโอนไปยังสมาชิกผู้รับโอนในวันที่แจ้ง ให้ส่งต้นฉบับหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนต ต้นฉบับหนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนตถึงธนาคารภายในเวลา 15.30 น. ของวันที่แจ้ง การแจ้งให้ธนาคารทราบทางโทรสารตามวรรคหนึ่ง ให้สมาชิกแจ้งระหว่างเวลา 9.00 น. ถึง 15.00 น. ในวันทําการธนาคาร 4.3.2 เมื่อธนาคารตรวจสอบหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนต หนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนตที่ส่งทางโทรสารกับต้นฉบับของสมาชิกแล้วเห็นว่าถูกต้องตรงกัน และบัญชีพันธบัตรของสมาชิกผู้โอนกรรมสิทธิ์มียอดเพียงพอสําหรับการโอน รวมทั้งสมาชิกผู้รับโอนพันธบัตรได้โอนเงินผ่านระบบบาทเนตเข้าบัญชีเงินฝากของสายงานพันธบัตรที่ธนาคาร โดยสายงามพันธบัตรของธนาคารได้รับใบแจ้งการเครดิตบัญชีแล้ว ธนาคารจะดําเนินการโอนเงินผ่านระบบบาทเนตให้กับสมาชิกผู้โอนพันธบัตร พร้อมกับดําเนินการจดทะเบียนโอนกรรมสิทธิ์ในพันธบัตรให้ข้อ ๓ ให้ยกเลิกความในวรรคสองของข้อ 4 แห่งระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีและการจัดการชําระราคาพันธบัตร พ.ศ. 2542 ลงวันที่ 24 ธันวาคม 2541 และให้ใช้ความต่อไปนี้แทน "ในกรณีเอกสารที่ส่งทางโทรสารกับฉบับไม่ถูกต้องตรงกัน หรือในกรณีบัญชีพันธบัตรของสมาชิกผู้โอนกรรมสิทธิ์มียอดไม่เพียงพอสําหรับการโอน หรือในกรณีที่เงินในบัญชีเงินฝากของสมาชิกหรือของตัวแทนสมาชิกมีจํานวนไม่เพียงพอที่จะชําระราคาพันธบัตร ซึ่งอาจมีสาเหตุจากสมาชิกอื่นมีเงินไม่เพียงพอที่จะชําระราคาพันธบัตรให้กับตนได้ก่อนภายใต้ระเบียบนี้ หรือการโอนเงินผ่านระบบบาทเนตไม่สมบูรณ์ ให้ถือว่าไม่มีการโอนกรรมสิทธิ์ในพันธบัตร และธนาคารจะแจ้งให้สมาชิกผู้โอนกรรมสิทธิ์และสมาชิกผู้รับโอนกรรมสิทธิ์ทราบในวันนั้น ภายในเวลา 16.30 น."ข้อ ๔ ให้ผนวกแบบหนังสือโอนกรรมสิทธิ์พันธบัตรและรับชําระราคาพันธบัตรผ่านระบบบาทเนตและแบบหนังสือรับโอนกรรมสิทธิ์พันธบัตรและชําระราคาพันธบัตรผ่านระบบบาทเนต ที่แนบท้ายระเบียบนี้ เป็นเอกสาร แนบท้ายระเบียบธนาคารแห่งประเทศไทยว่าด้วยการโอนกรรมสิทธิ์พันธบัตรทางบัญชีและการจัดการชําระราคาพันธบัตร พ.ศ.2542 ลงวันที่ 24 ธันวาคม 2541 ให้ใช้ระเบียบนี้ตั้งแต่วันที่ 8 ตุลาคม 2542 เป็นต้นไปผู้มีอํานาจลงนาม - ประกาศ ณ วันที่ 6 ตุลาคม 2542 (ม.ร.ว.จัตุมงคล โสณกุล)ผู้ว่าการธนาคารแห่งประเทศไทย